**Norme metodologice privin cazarea studenților Facultății de Științe Politice, Administrative și ale Comunicării**

 În conformitatea cu ***H.S. 17528 din 18.09.2017*** privind *Regulamentul Cadru de Cazare* și ***H.S. 7928 din 07.04.2014*** privind *Organizarea și Funcționarea Căminelor Studențești* se propune următoarea metodologie pentru cazarea studenților facultății de Științe Politice, Administrative și ale Comunicării.

1. ***Depunerea Cererilor:***

***Pentru studenții de anul I (licență+master)***

Cererile de cazare pentru studenții de anul I se depun în format tip, în momentul confirmării locului pentru ambele sesiuni de admitere.

Cererile ulterioare se pot depune doar la serviciul soical (Str. I.C.Brătianu nr. 14) după încheierea întregului proces de repartizare și redistribuire.

***Pentru anul II, III, MII***

Cererile pentru cazare în căminele Universității Babeș-Bolyai pentru anul universitar 2018-2019 se depun în perioada ***3-13 septembrie a.c.***

1. La secretariatul facultății de luni până vineri în intervalul 09:00 – 12:00;

( conform cererii tip disponibilă pe [www.fspac.ubbcluj.ro](http://www.fspac.ubbcluj.ro) sau la secretariat)

1. Online prin intermediul formularului disponibil pe [www.fpsac.ubbcluj.ro/](http://www.fpsac.ubbcluj.ro/) ...............) în perioada 3-13 septembrie, cu confirmare de primire în maximum 48h de la depunere.
2. ***Depunerea cererilor pe caz social/ medical:***

Cererile pentru cămine, categoria caz social sau medical, se depun în perioada 3-13 septembrie la secretariatul facultății, în intervalul orar 9:00-12:00.

 Cererea trebuie să fie însoțită de documentația necesară, prevăzută la art. 9 al. 2 și 3 în *Regulamentul Cadru de Cazare(*[*https://senat.ubbcluj.ro/wp-content/uploads/2017/09/Hotarare17.528\_-Regulament-cazare\_2017-2018.pdf*](https://senat.ubbcluj.ro/wp-content/uploads/2017/09/Hotarare17.528_-Regulament-cazare_2017-2018.pdf) *)*

***Pentru criteriul social:***

Se încadrează studenţii integralişti ale căror familii nu realizează în cele 3 luni consecutive anterioare depunerii cererii (iunie, iulie, august)\* un venit lunar net mediu pe membru de familie mai mare decât salariul minim pe economie.

*Dosarul social trebuie să conțină următoarele acte:*

 cererea de cazare;

 declaraţii de venituri de la părinţi sau susţinători legali ai studentului care solicită loc de cazare;

precum şi acte justificative/doveditoare/cupoane de pensie ale susţinătorilor legali pe respectivele 3 luni;

 declaraţie privind veniturile provenite din exploatarea terenurilor agricole ;

 adeverinţe de la instituţia de învăţământ unde sunt şcolarizaţi fraţii (dacă este cazul);

 sentinţe judecătoreşti (dacă este cazul);

 certificate de naştere ale fraţilor preşcolari (dacă este cazul);

 certificate de deces ale susţinătorilor legali (dacă este cazul);

 certificate de căsătorie (dacă este cazul);

***În cazul în care există suspiciuni asupra dosarului social, comisa are dreptul de a cere anchetă socială la domiciliul solicitantului.***

**(similar cu OMEN 3392/2017)**

***Pentru criteriul medical***

Se încadrează studenții 1) bolnavi TBC, care se află în evidenţa unităţilor medicale, 2) celor care suferă de diabet, 3) boli maligne, 4) sindromuri de malabsorbţie grave, 5) insuficienţă renală cronică, 6) astm bronşic, 7) epilepsie, 8) cardiopatii congenitale,9) hepatită cronică, 10) glaucom, 11) miopie gravă, 12) boli imunologice, 13) boli rare, 14) tulburări din spectrul autist,15) boli hematologice (hemofilie, talasemie etc.), 16) surditate,17) fibroză chistică, 18) cei infestaţi cu virusul HIV sau 18) bolnavi de SIDA, 19) cei cu handicap locomotor, 20) spondilită anchilozantă sau 21) reumatism articular şi cu orice alte 21) boli cronice studenți integraliști care prezintă un Certificat de încadrare în grad de handicap permanent grav sau accentuat.

Pentru acordarea unui loc în cămin pe baza criteriului medical, studenții trebuie să anexeze cererii **o adeverinţa medicală de la medic specialist vizată de către medicul de familie*, adeverința trebuie să ateste în mod clar încadrarea într-una din catergoriile de mai sus.***

***Pentru bolile constatate din momentul publicării acestui anunț, comisia de cazare are dreptul de a cere documente justificative suplimentare.***

1. **Distribuirea locurilor de cazare**

**În căminele Universității Babeș-Bolyai se pot caza studenții la învățământ cu frecvență, care nu au domiciliul stabil în limita a 20 km de Cluj-Napoca**

Distribuirea se realizează în concordanță cu Regulamentul de Cazare al Universității însoțit de următoarele specificații:

Studenții de anul I, studenții cazuri sociale, medicale, bursieri ai statului român (români de pretutindeni) se vor caza în cămine cu comfort normal ( 5 studenți/cameră)

Studenții de anul II, III, MI, M2 se vor caza în cămine cu comfort sporit în limita locurilor disponibile (1-2 locuri/specializare)

Studenții beneficiari de gratuitate (copii de cadre didactice, beneficiari de legi speciale etc.) se vor caza în cămine cu comfort normal pentru a beneficia de gratuitate. (conform Hotărârii Senatului nr. 447/15.01.2018) Pentru alte categorii de cămine se percepe 50% din taxa lunară de căminizare.

Studenții caz medical se cazează în căminele de confort normal cu excepția situaților individuale prevăzute de diagnosticul medical. (boli rare care necesită condiții speciale)

Studenții din anul I beneficiază de locuri de cazare exclusiv în căminele 1 și 5 (fete) și 16 (băieții)

Studenții din anul II și III și master.care se poziționează pe prima sau a doua poziției în cadrul specializării și anului de studiu în care sunt înmatriculați, au posibilitatea de a fi cazați în căminele Economica 1, Economica 2 sau 14.

Studenții doctoranzi sunt prevăzuți pe alt tip de repartiție pe locurile furnizate de Serviciul Social ca urmare a distribuției realizate de Institutul de Studii Doctorale.

1. **Calendar**

**3-13 Septembrie** : Depunerea Cererilor

**19 Septembrie** : Afișarea Rezultatelor Inițiale

**20-21 Septembrie** : Depunerea Contestaților

1. La Secretariatul Facultății ( 09:00-12:00)
2. Prin e-mail la adresa cazari@fspac.ro

**24 Septembrie**: Soluționarea Contestaților și afișarea rezultatelor finale.

**28 Septembrie**: se cazează exclusiv studenții de anul I licență

**29 Septembrie**: se cazează exclusiv studenții de anul II și III licență

**30 Septembrie** : se cazează studenții de la nivel masterat, doctorat și cei care nu au reușit să se cazeze în 28 sau 29 Septembrie;

**24 Septembrie / 29 Octombrie** : **Depunerea cererilor de Redistribuire (exclusiv online)**

**Cererea de redistribuire se trimite online pe** ***cazari@fspac.ro*** **având următorul conținut:**

**Subiect: Cerere de Redistribuire**

**Text: Numele + Specializarea + Anul de Studiu - îmi mențin solicitarea de cazare și pentru procesul de redistribuire.**

**2 Octombrie** : Redistribuire I – cazarea se va face în termen 2 zile de la afișare, până în data de **4 Octombrie**, ora 15:00

**6 Octombrie**: Redistribuiri II - cazarea se va face până în data de **9 Octombrie**, ora 15:00 ( în zilele de 6 și 7August **nu se cazează)**

**10 octombrie**: Redistribuiri III – cazarea se va face până în data de **12 Octombrie** ora 14:00

Din data de **15 Octombrie**, cererile de cazare se depun la Serviciul Soical al Universității Babeș-Bolyai pe strada I.C. Brătianu nr.14, informații se pot obține la adresa social@ubbcluj.ro

1. ***Procesul de cazare***

Cazarea în cămin se face în zilele stabilite în conformitate cu calendarul, la cazare studentul trebuie să aibă asupra lui :

1. Buletin/ carte de identitate în original și copie ( în cazul în care nu aveți copie) acestea se pot realiza gratuit la parterul căminul nr. 4 )
2. Poză tip buletin ( cazarea nu se poate realiza fără poză)
3. Adeverință fiu de cadru didactic ( dacă este cazul)
4. Adeverință handicap (dacă este cazul)
5. Suma aferentă primei luni de cazare :
6. 100 lei C1- C6 și C16
7. 120 lei C14
8. 140 lei C17
9. 170 lei Eco I, Eco 2, SXXI, Teologic 1, A1-A4

Cazarea în lipsa beneficiarului se va realiza pe bază **de procură notarială**, conform procesului normal de cazare cu mențiunea că legimitmația și cheia de la cameră se vor înmâna beneficiarului în momentul în care el se va prezenta la cămin.

Atenție:

**Nu pot fi cazați în cămine studenții care au înstrăinat locurile sau care au comis abateri sau încălcări ale obligaților potrivit contractului de închiriere și au fost sancționați în cursul anului universitar anterior.**

1. ***Comisia de cazare***

***Comisia de cazare la nivelul FSPAC este alcătuită din :***

1. Prodecan conf. Univ.dr. Viorel Stănică
2. Secretar șef: Nicoleta Iosif
3. Student cancelar : Diandra Tănasă
4. Senator: Cristian Găvriloaia

Pentru interpelări adresate comisiei se va utiliza adresa exclusiv cazari@fspac.ro; **interpelările personale ale membrilor comisiei nu se vor lua în considerare**.

1. ***Efectuarea cazărilor:***

În cazul unor probleme întâmpinate în desfășurarea cazărilor, la fiecare cămin există un președinte al comisiei de cazare, iar componența comisiei va fi afișată pe ușa căminului. Pentru probleme mai ample legate de procesul efectiv de cazare se va contacta Comisia de Coordonare a Procesului de Cazare, prin intermediul adresei contact@csubb.ro

Responsabil Campus Hașdeu

Ionuț Cătălin Hădadea